U-I-134/00_1
Natisni
Opravilna št.:
U-I-134/00_1
Datum odločitve:
11. 3. 2004
ECLI:
ECLI:SI:USRS:2004:U.I.134.00
Akt:
Predlog za izdajo dopolnilne odločbe v zadevi št. U-I-134/00
Izrek:
Predlog za izdajo dopolnilne odločbe v zadevi št. U-I-134/00 se zavrne.
Evidenčni stavek:
Pobudnikov nov zahtevek ne more biti predmet obravnavanja Ustavnega sodišča pri odločanju o pobudnikovem predlogu za izdajo dopolnilne odločbe. Dopolnilno odločbo je mogoče izdati samo glede tistega, kar je bilo predmet obravnavanja.
Geslo:
1.5.51.1.23 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Dopolnilna odločba.
Pravna podlaga:
Člen 6, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Zdenko Lipovec, Koper
Datum vloge:
11. 2. 2000
Vrsta odločitve:
sklep
Vrsta rešitve:
zavrnitev
Dokument:
US23183
Dokument v PDF obliki:
U-I-134-00.pdf
120 KB
Prenesite datoteko
U-I-134/00-15
11. 3. 2004
SKLEP
Ustavno sodišče je na predlog Zdenka Lipovca iz Kopra za izdajo dopolnilne odločbe na seji dne 11. marca 2004
sklenilo:
Predlog za izdajo dopolnilne odločbe v zadevi št. U-I-134/00 se zavrne.
Obrazložitev
A.
1. Ustavno sodišče je s sklepom št. U-I-134/00 z dne 15. 1. 2004 pobudo za oceno ustavnosti Zakona o zdravstveni dejavnosti (Uradni list RS, št. 9/92 in nasl. - v nadaljevanju ZZDej), ki jo je vložil Zdenko Lipovec, zavrnilo kot očitno neutemeljeno.
2. Pobudnik je z vlogo z dne 11. 2. 2004 predlagal, naj Ustavno sodišče izda dopolnilno odločbo, ker naj bi Ustavno sodišče odločilo le o delu njegove pobude za oceno ustavnosti in zakonitosti določb ZZDej ter splošnih aktov Zdravniške zbornice Slovenije, ki urejajo nadzor. Navaja, da Ustavno sodišče ni ocenilo ustavnosti določb izpodbijanih predpisov glede nadzora nad delom zasebnih zdravnikov in zdravstvenih zavodov, glede neskladnosti izpodbijanih predpisov s 7. členom ZZDej ter glede zakonitosti splošnih aktov Zdravniške zbornice Slovenije, ki se nanašajo na nadzor nad delom zdravnikov.
B.
3. Ustavno sodišče na podlagi 6. člena Zakona o Ustavnem sodišču (Uradni list RS, št. 15/94 - v nadaljevanju ZUstS) ob smiselni uporabi določbe 355. člena Zakona o pravdnem postopku (Uradni list RS, št. 26/99 in nasl. - ZPP) izda dopolnilno odločbo, če ni odločilo o vseh zahtevkih, o katerih mora odločiti (tako že v sklepu št. U-I-303/97 z dne 16. 7. 1998, OdlUS VII, 156).
Pritožnikov predlog ni utemeljen.
4. Pobudnik z navedbami, da Ustavno sodišče ni obravnavalo njegovega zahtevka o neustavnosti ureditve ZZDej glede nadzora nad delom zasebnih zdravnikov in zdravstvenih zavodov, razširja prvotno pobudo. Pobudnik namreč za razliko od prvotne pobude, ko je utemeljeval neustavnost nadzora po ZZDej le glede zdravnikov, ki delujejo pri Zavodu za zdravstveno zavarovanje Slovenije in Zavodu za pokojninsko in invalidsko zavarovanje, v predlogu za izdajo dopolnilne odločbe utemeljuje neustavnost ureditve nadzora v ZZDej v zvezi z delom zasebnih zdravnikov in zdravstvenih zavodov. Pobudnik torej uveljavlja nov zahtevek, ki pa ne more biti predmet obravnavanja Ustavnega sodišča pri odločanju o pobudnikovemu predlogu za izdajo dopolnilne odločbe. Dopolnilno odločbo je mogoče izdati samo glede tistega, kar je bilo predmet obravnavanja. Glede na navedbe pobudnika o neskladnosti izpodbijanih določb ZZDej z drugimi določbami ZZDej ter o neustavnosti aktov Zdravniške zbornice Slovenije pa je Ustavno sodišče pobudniku že pojasnilo, da se z njimi ni bilo dolžno ukvarjati, ker so bili pobudnikovi očitki o protipravni ustavni praznini neutemeljeni.
5. Predlog pobudnika za izdajo dopolnilne odločbe je neutemeljen, zato ga je Ustavno sodišče zavrnilo.
C.
6. Ustavno sodišče je sprejelo ta sklep na podlagi 6. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić